Author: administrator
Last saved by: koki
Company: Abyss

B. Osobitná časť

  
K Čl. I
K bodu  1
Navrhnutá zmena zavádza nový transpozičný odkaz. Využitím odkazu  priamo na prílohu I smernice Európskeho parlamentu a Rady 2007/23/ES z 23. mája 2007 o uvádzaní pyrotechnických výrobkov na trh sa aktualizuje väzba na základné požiadavky bezpečnosti, ktoré sa menia počas prvej aj druhej transpozičnej lehoty uvedenej v smernici Európskeho parlamentu a Rady 2013/29/EÚ z 12. júna 2013 o harmonizácii zákonov členských štátov týkajúcich sa sprístupňovania pyrotechnických výrobkov na trhu (Ú. v. EÚ L 178, 28.6.2013), ktorá mení o dopĺňa Smernicu Európskeho parlamentu a Rady 2007/23/ES. Tieto požiadavky tak zostanú aktuálne bez nevyhnutnosti ďalších zmien v čase druhej transpozičnej lehoty. 
 
K bodu  2
Príloha č. 1 nariadenia vlády Slovenskej republiky č. 485/2008 Z. z o uvádzaní pyrotechnických výrobkov na trh sa nahrádza odkazom na prílohu I smernice Európskeho parlamentu a Rady 2007/23/ES z 23. mája 2007 o uvádzaní pyrotechnických výrobkov na trh v platnom znení.
 
K bodu  3
Legislatívna skratka Prezumpcia súladu výrobkov, ktoré spĺňajú požiadavky harmonizovaných noriem so základnými bezpečnostnými požiadavkami prílohy I smernice Európskeho parlamentu a Rady 2007/23/ES z 23. mája 2007 o uvádzaní pyrotechnických výrobkov na trh v platnom znení zostáva aktuálna  bez nevyhnutnosti ďalších zmien v čase druhej transpozičnej lehoty.
 
K bodu 4
Legislatívna skratka pre smernicu Európskeho parlamentu a Rady 2007/23/ES z 23. mája 2007 o uvádzaní pyrotechnických výrobkov na trh sa zavádza už v § 4 ods. 1 a preto je ju potrebné odstrániť z pôvodného § 10 ods.1.
 
K bodu 5
Ide o legislatívno-technickú úpravu.
 
K bodu 6
Vkladá sa nové prechodné ustanovenie, ktorým sa zabezpečuje kontinuita súladu požiadaviek na pyrotechnické výrobky v zmysle platnej a účinnej legislatívy EÚ, smernice Európskeho parlamentu a Rady 2007/23/ES z 23. mája 2007 o uvádzaní pyrotechnických výrobkov na trh v reálnom čase.  Vzhľadom na to, že  pôvodné ustanovenie  prílohy I bodu 4 uvedenej smernice, ktoré zakazovalo využívanie trhavín v pyrotechnických výrobkov bolo zrušené ešte pred nadobudnutím  jeho účinnosti dňa 4. júla 2013 a nahradené novým ustanovením prílohy I bodu 4 smernice  Európskeho parlamentu a Rady 2013/29/EÚ z  12. júna 2013 o harmonizácii zákonov členských štátov týkajúcich sa sprístupňovania pyrotechnických výrobkov na trhu, ktorý vymedzuje podmienky používania trhavín v automobilovom priemysle, je potrebné premietnuť toto ustanovenie aj do prechodných ustanovení aproximačného nariadenia vlády.
 
K bodu 7
V záverečných ustanoveniach sa upravuje odkaz na transpozičnú prílohu v súlade s legislatívnymi pravidlami vlády. 
 
K bodu 8
Príloha č. 1 bola nahradená transpozičným odkazom na Prílohu I smernice a preto sa vypúšťa.
 
K bodu 9
Aktualizuje sa zoznam preberaných právne záväzných aktov Európskej únie.
 
K Čl. II
Ustanovuje sa účinnosť naradenia vlády na deň vyhlásenia, z dôvodu nevyhnutnej potreby neuplatňovania reštrikcie uvedenej v prílohe I bode 4 smernice Európskeho parlamentu a Rady 2007/23/ES z 23. mája 2007, ktorú Európsky parlament a Rada podstatne zmierňuje novým ustanovením prílohy I bodu 4 smernice  Európskeho parlamentu a Rady 2013/29/EÚ z 12. júna 2013 o harmonizácii zákonov členských štátov k dátumu 4. júla 2013.